《送程给事知越州》
宋代·王说

晓色光华去玉京，画船新指会稽行。地严琐闼通班贵，道出吴稽过里荣。

亭惹春云兰渚静，波涵秋月鉴湖清。吏师诗匠高当世，卧镇何妨咏太平。

作者简介：（1010—1085）宋明州鄞县人，字应求，号桃源。受学从父王致。教授乡里三十余年。神宗熙宁九年以特恩补将仕郎，为州长史。无田以食，无桑麻以衣，怡然自得。卒，敕建桃源书院。子孙世其学。有《五经发源》。